b'\n_START_ARTICLE_\nAmiinioksidit\n_START_PARAGRAPH_\nAmiinioksidit ovat orgaanisia yhdisteit\xc3\xa4, jotka sis\xc3\xa4lt\xc3\xa4v\xc3\xa4t funktionaalisen ryhm\xc3\xa4n R\xe2\x82\x83N\xe2\x81\xba-O\xe2\x81\xbb. Perinteisesti nimityst\xc3\xa4 amiinioksidit on k\xc3\xa4ytetty vain terti\xc3\xa4\xc3\xa4risist\xc3\xa4 ja aromaattisista amiineista johdettuihin yhdisteisiin, mutta sit\xc3\xa4 voidaan k\xc3\xa4ytt\xc3\xa4\xc3\xa4 my\xc3\xb6s prim\xc3\xa4\xc3\xa4risist\xc3\xa4 tai sekund\xc3\xa4\xc3\xa4risist\xc3\xa4 amiineista johdetuista vastaavan funktionaalisen ryhm\xc3\xa4n sis\xc3\xa4lt\xc3\xa4vist\xc3\xa4 yhdisteist\xc3\xa4. Amiinioksideja k\xc3\xa4ytet\xc3\xa4\xc3\xa4n muun muassa pinta-aktiivisina aineina sek\xc3\xa4 orgaanisen kemian synteeseiss\xc3\xa4 hapettimina.\n_START_SECTION_\nOminaisuudet\n_START_PARAGRAPH_\nAmiinioksideissa on typpiatomin ja happiatomin v\xc3\xa4lill\xc3\xa4 niin kutsuttu semipolaarinen sidos ja sit\xc3\xa4 voidaan pit\xc3\xa4\xc3\xa4 kovalenttisen sidoksen ja ionisidoksen v\xc3\xa4limuotona. T\xc3\xa4t\xc3\xa4 kuvaamaan amiinioksidien rakenne piirret\xc3\xa4\xc3\xa4n toisinaan muodossa R\xe2\x82\x83N\xe2\x86\x92O. T\xc3\xa4st\xc3\xa4 sidoksen luonteesta johtuen amiinioksideilla on korkeat sulamis- ja kiehumispisteet sek\xc3\xa4 suuri dipolimomentti. Amiinioksidit ovat heikosti em\xc3\xa4ksisi\xc3\xa4, heikompia kuin amiinit. Er\xc3\xa4\xc3\xa4t aromaattiset amiinioksidit ovat voimakkaampia em\xc3\xa4ksi\xc3\xa4 verrattuina alifaattisiin amiinioksideihin. Happojen kanssa amiinioksidit muodostavat suoloja, joiden rakenne on (R\xe2\x82\x83N\xe2\x81\xba-OH)X\xe2\x81\xbb. Erityisesti alifaattiset amiinioksidit muodostavat kompleksiyhdisteit\xc3\xa4 metalli-ionien kanssa.'